**เรื่อง เพศที่สามเปิดกว้างแล้วหรือไม่ ระดับชั้นมัธยมศึกษาปีที่ 5**

**สมาชิก**

**1. นางสาวอาทิตยา สุดใจ เลขที่ 22 ม.5/12**

**2.นางสาวธนภร แสงสว่าง เลขที่ 26 ม.5/12**

**3.นางสาวปรียลักษณ์ เกาะกายสิทธิ์ เลขที่ 29 ม.5/12**

**4.นางสาวรมิตา สังข์วิเศษ เลขที่ 31 ม.5/12**

**5.นางสาววรัทยา ศรีสุนทร เลขที่ 32 ม.5/12**

**บทที่1**

**ที่มาและความสำคัญ**

ยุคสมัยปัจจุบันได้ให้ความสำคัญและเปิดกว้างกับเพศที่สามมากขึ้น ทั้งการรณรงค์ให้มีการยอมรับในแต่ละประเทศ การออกกฎหมายรับรองเพศ รวมไปถึงการออกกฎหมายสมรสระหว่างเพศเดียวกัน จะเห็นได้ว่าเพศที่สามได้ประสบความสำเร็จในหลากหลายอาชีพ อาชีพที่ประสบความสำเร็จเป็นอย่างมากคือ อาชีพการแสดงและพิธีกร แต่ในสังคมไทยมีการยอมรับเพศที่สามจริงหรือ จากการติดตามสื่อสาธารณะหรือสังคมรอบตัวในบ่อยครั้งเรามักจะเห็นปัญหาที่เกิดขึ้นกับเพศที่สาม ไม่ว่าจะเป็นปัญหาระดับครอบครัว ที่บุคคลในครอบครัวไม่ยอมรับหากลูกตัวเองเป็นเพศที่สาม อาจมีปากเสียง ทะเลาะวิวาท จนอาจไปถึงบังคับให้ลูกตนปรับเปลี่ยนรสนิยมทางเพศ ปัญหาระดับสังคมการเรียนและสังคมการทำงาน อาจจะมีการพูดจาเหยียดหยาม พูดจาล้อเลียน จนไปถึงการกลั่นแกล้ง ปัญหาที่กล่าวมานั้นอาจจะเป็นสาเหตุที่เพศที่สามบางกลุ่มยังไม่กล้าที่จะแสดงสถานะรสนิยมทางเพศของตนออกมา เราจึงต้องการศึกษาว่าเพศที่สามในปัจจุบันมีการยอมรับในครอบครัวและสังคมภายนอกมากน้อยแค่ไหน

**วัตถุประสงค์**

1.เพื่อให้ทราบว่าการยอมรับเพศที่สามว่าสังคมยอมรับได้มากเท่าใด

2.เพื่อเป็นแนวทางในการแก้ไขต่อไปในอนาคต

3.เพื่อนำเสนอข้อมูลเกี่ยวกับเพศที่สาม

**ขอบเขตการศึกษา**

เก็บข้อมูลจากกลุ่มตัวอย่างโดยมีคุณครู ผู้ปกครอง และนักเรียนชั้น ม.5 จำนวน 25 คนที่อยู่ในโรงเรียนสตรีอ่างทอง

**ประโยชน์ที่คาดว่าจะได้รับ**

คาดว่าหากทราบถึงการยอมรับและปัญหา จะสามารถชี้แนวทางแก้ไขปัญหาได้

**บทที่ 2 เอกสาร และงานวิจัยที่เกี่ยวข้อง**

**เพศที่สามคืออะไร**

เพศที่สาม หรือผู้มีความหลากหลายทางเพศ (LGBT) ถูกพูดถึงและเข้ามามีบทบาทตามสื่อต่าง ๆ มากขึ้น สังคมไทยในปัจจุบันจึงดูเปิดกว้างเรื่องการแสดงออกทางเพศและให้ความสำคัญกับสิทธิของเพศที่สามมากกว่าแต่ก่อน ทว่าวัยรุ่นเพศที่สามบางรายยังต้องเผชิญกับแรงกดดันจากคนรอบข้างและมีแนวโน้มถูกรังแกในสถานศึกษา รวมถึงเสี่ยงต่อโรคซึมเศร้ามากกว่าคนทั่วไป ส่วนหนึ่งเป็นเพราะคนบางกลุ่มยังมองว่าเพศที่สามนั้นผิดปกติหรือแปลกแยกจากสังคม การได้รับความเข้าใจจากพ่อแม่และคนใกล้ตัวจึงเป็นสิ่งสำคัญที่ช่วยให้วัยรุ่นกลุ่มนี้กล้ายอมรับตัวตนและเป็นเกราะป้องกันพวกเขาจากปัญหาดังกล่าว

**ความหมายของเพศที่สาม**

คำว่าเพศที่สามถูกนำมาใช้เรียกกลุ่มผู้มีความหลากหลายทางเพศ ซึ่งหมายถึงบุคคลที่มีเพศวิถีเป็น

เลสเบี้ยน (Lesbian) เกย์ (Gay) หรือไบเซ็กชวล (Bisexual) รวมถึงผู้มีอัตลักษณ์ทางเพศเป็นคนข้ามเพศ (Transgender) ซึ่งความหมายของเพศวิถีและอัตลักษณ์ทางเพศนั้นอธิบายได้ดังนี้

* **เพศวิถี (Sexual Orientation)** คือความรู้สึก อารมณ์เสน่หา รสนิยมทางเพศ หรือความพึงพอใจทางเพศที่มีต่อบุคคลอื่น แบ่งออกเป็น 4 ลักษณะหลัก ๆ ได้แก่
  + **รักต่างเพศ**คือผู้ที่มีรสนิยมชื่นชอบเพศตรงข้าม โดยต้องการมีความสัมพันธ์ทางกายและทางใจกับบุคคลต่างเพศ เช่น ผู้ชายที่ชอบผู้หญิง หรือผู้หญิงที่ชอบผู้ชาย
  + **รักเพศเดียวกัน**คือผู้ที่มีรสนิยมชื่นชอบเพศเดียวกัน ต้องการมีความสัมพันธ์ทางกายและทางใจกับเพศเดียวกัน แบ่งออกเป็น 2 กลุ่มหลัก ๆ ได้แก่ ผู้หญิงที่ชอบผู้หญิงด้วยกันหรือที่เรียกว่าเลสเบี้ยน และผู้ชายที่ชอบผู้ชายด้วยกัน เรียกว่าเกย์
  + **ไบเซ็คชวล**คือผู้ที่มีรสนิยมชื่นชอบทั้งเพศหญิงและเพศชาย มีอารมณ์เสน่หาและมีความสัมพันธ์ทางกายทางใจกับเพศตรงข้ามหรือเพศเดียวกันก็ได้
  + **ไม่ฝักใฝ่ทางเพศ**คือผู้ที่ไม่สนใจหรือฝักใฝ่ในการมีเพศสัมพันธ์ แต่อาจรู้สึกสนิทสนมผูกพันกับหรือมีความรักกับบุคคลอื่นได้เป็นปกติ

**เพศที่สามเกิดขึ้นได้อย่างไร ?**

โดยปกติคนเราไม่สามารถเลือกหรือเปลี่ยนแปลงรสนิยมทางเพศและอัตลักษณ์ทางเพศของตนเองได้ ทำนองเดียวกับการที่ไม่สามารถเลือกสีดวงตาหรือกำหนดความสูง เนื่องจากสิ่งเหล่านี้ล้วนเกิดขึ้นตามธรรมชาติ นักวิจัยคาดว่าเพศที่สามเกิดจากอิทธิพลของหลายปัจจัยร่วมกัน ไม่ว่าจะเป็นพันธุกรรม ฮอร์โมน และสิ่งแวดล้อม เช่น การเลี้ยงดู เพื่อน หรือสภาพสังคม ซึ่งแพทย์ไม่แนะนำให้พ่อแม่บังคับหรือชักจูงบุตรให้เปลี่ยนรสนิยมทางเพศหรืออัตลักษณ์ทางเพศ เพราะเป็นสิ่งที่ฝืนให้เปลี่ยนไม่ได้และอาจส่งผลเสียต่อสุขภาพกายและสุขภาพจิตของผู้ที่ถูกบังคับด้วย

**เพศที่สามเป็นความผิดปกติหรือไม่ ?**

ก่อนหน้านี้เพศที่สามเคยถูกกล่าวหาว่าเป็นความผิดปกติทางจิตชนิดหนึ่ง ทว่าแท้ที่จริงแล้วการรักเพศเดียวกันและการเป็นไบเซ็กชวลไม่ใช่อาการทางจิตแต่อย่างใด แต่เป็นความพึงพอใจและรสนิยมส่วนบุคคลที่เกิดขึ้นได้เป็นปกติ ส่วนคนข้ามเพศนั้น สมาคมจิตแพทย์แห่งสหรัฐอเมริกาจัดให้เป็นภาวะเพศสภาพไม่ตรงกับเพศกำเนิด (Gender Dysphoria) ซึ่งไม่ใช่ความผิดปกติทางจิตเช่นกัน เป็นเพียงความวิตกกังวลและไม่พอใจที่มีโครงสร้างทางร่างกายไม่ตรงกับความต้องการของตนเอง คนข้ามเพศส่วนใหญ่จึงพยายามเปลี่ยนลักษณะภายนอกร่างกายให้คล้ายกับเพศตรงข้าม ไม่ว่าจะเป็นการแต่งกาย การรับประทานฮอร์โมนเพื่อเปลี่ยนแปลงรูปร่างและลักษณะร่างกาย รวมถึงการผ่าตัดแปลงเพศ

**ความเสี่ยงของวัยรุ่นเพศที่สาม**

วัยรุ่นถือเป็นช่วงเวลาของการเปลี่ยนแปลงในหลาย ๆ ด้าน ทั้งการเปลี่ยนแปลงทางร่างกายและทางเพศ เช่น รูปร่างและฮอร์โมนที่เป็นสัญญาณของการก้าวเข้าสู่วัยเจริญพันธุ์ การเริ่มเกิดความรู้สึกทางเพศ รวมถึงความเปลี่ยนแปลงทางด้านจิตใจ อารมณ์ และสังคม จึงเป็นช่วงที่ต้องการความเข้าใจและการสนับสนุนจากพ่อแม่หรือคนรอบข้างเป็นพิเศษ โดยเฉพาะวัยรุ่นที่พบว่าตนเองเป็นเพศที่สามซึ่งอาจต้องเผชิญกับความรู้สึกสับสนและวิตกกังวล บางรายไม่กล้าเปิดเผยตัวตนเพราะกลัวว่าคนอื่นจะไม่ยอมรับหรือกลัวพ่อแม่ผิดหวัง ซึ่งการเปิดเผยตัวตนนั้นเป็นสิ่งที่ดีหากครอบครัวและสังคมรอบข้างเข้าใจ ทว่าวัยรุ่นเพศที่สามที่ไม่ได้รับความเข้าใจและการสนับสนุนจากคนรอบข้างอาจเสี่ยงต่อปัญหาต่อไปนี้

ความรุนแรง วัยรุ่นเพศที่สามเสี่ยงต่อการถูกหยอกล้อ กลั่นแกล้ง หรือโดนรังแกทั้งทางคำพูด ทางร่างกาย และทางสังคม เช่น การด่าทอ การทำร้ายร่างกาย การล่วงละเมิดทางเพศ หรือการกีดกันไม่ให้เข้ากลุ่ม โดยมีงานวิจัยจากหลายสถาบันชี้ว่านักเรียนที่เป็นเพศที่สามจำนวนหนึ่งกลายเป็นเหยื่อของความรุนแรงเพียงเพราะเพศวิถีและอัตลักษณ์ทางเพศของตนเอง

การแก้ปัญหาผิดวิธี วัยรุ่นเพศที่สามที่ถูกรังแกหรือถูกคุกคามทางเพศมีแนวโน้มได้รับความกระทบกระเทือนทางจิตใจ ส่งผลให้เกิดโรคซึมเศร้าหรือโรคเครียดตามมา โดยเฉพาะผู้ที่ต้องเผชิญกับปัญหาดังกล่าวเพียงลำพังโดยไม่สามารถเล่าหรือระบายให้พ่อแม่ฟัง และอาจนำไปสู่การรับมือกับปัญหาแบบผิดวิธีในที่สุด เช่น การใช้สารเสพติด และการฆ่าตัวตาย ทั้งยังมีงานวิจัยระบุว่าวัยรุ่นเพศที่สามเสี่ยงต่อการฆ่าตัวตายมากกว่าคนทั่วไปอีกด้วย

นอกจากนั้น ความรักในวัยรุ่นไม่ว่าเพศใดก็ตามมักมีเรื่องเพศสัมพันธ์เข้ามาเกี่ยวข้อง พ่อแม่และคนใกล้ชิดควรส่งเสริมให้วัยรุ่นรู้จักป้องกันโรคติดต่อทางเพศสัมพันธ์อย่างถูกต้อง เช่น การใช้ถุงยางอนามัย เป็นต้น

**การดูแลวัยรุ่นเพศที่สาม**

ความเข้าใจ เอาใจใส่ และการสนับสนุนของคนใกล้ชิด โดยเฉพาะพ่อแม่และคุณครู ถือเป็นสิ่งสำคัญที่ช่วยให้วัยรุ่นเพศที่สามกล้ายอมรับในตัวตนและภูมิใจในสิ่งที่พวกเขาเป็น ซึ่งหลักสำคัญที่ควรนำมาปรับใช้มีดังนี้

**บทที่ 3 วิธีดำเนินการวิจัย**

การศึกษาเรื่องความคิดเห็นและการเปิดกว้างของกลุ่มตัวอย่างเป็นการวิจัยเชิงสำรวจ (survey research) โดยมีจุดมุงหมายเพื่อศึกษาความความเห็นและการเปิดรับ ยอมรับเพศที่สาม ตลอดจนศึกษาถึงทัศนคติ ปญหาและอุปสรรคในการใชอยู่ร่วมกับเพศที่สาม และเผยแพร่ว่าเพศที่สามไม่ได้แตกต่างจากเพศธรรมดาแต่อย่างใด โดยมีวิธีการดำเนินงานวิจัย ดังนี้

1.ประชากรและกลุ่มตัวอย่าง/กลุ่มเป้าหมาย

2.เครื่องมือที่ใช้ในการศึกษา

3.วิธีการเก็บรวบรวมข้อมูล

4.การวิเคราะห์ข้อมูล

**ประและกลุ่มตัวอย่าง/กลุ่มเป้าหมาย**

ประชากรที่ใช้ในการศึกษาครั้งนี้เป็นบุคลากร นักเรียน รวมทั้งผู้ปกครองของนักเรียนชั้นม.5 จำนวน 25 คน

**เครื่องมือที่ใช้ในการศึกษา**

ผู้จัดทำโครงงานวิจัยนี้ได้ใช้แบบสอบถามในการเก็บรวบรวมขอมูลในครั้งนี้ รวมทั้งยังทำแผ่นพับเพื่อเป็นสื่อในการเผยแพร่ความรู้เกี่ยวกับเพศที่สามอีกด้วย

**วิธีการเก็บรวบรวมข้อมูล**

ผู้จัดทำโครงงานวิจัยได้ทำการเก็บรวบรวมขอมูลดวยตนเองโดยการเก็บขอมูลจากการตอบแบบสอบถามของบุคลากร นักเรียน และผู้ปกครองของนักเรียนชั้นมัธยมศึกษาปีที่ 5 จำนวน 25 คน

**การวิเคราะห์ข้อมูล**

ผู้จัดทำวิเคราะหขอมูลโดยคํานวณหาคาสถิติตางๆ ไดแก่ รอยละ คาเฉลี่ย